62019TJ0032_INF
Presuda Općeg suda (sedmo vijeće) od 14. srpnja 2021. –Harrington Padrón/Vijeće
(predmet T-32/19)
„Zajednička vanjska i sigurnosna politika – Mjere ograničavanja poduzete s obzirom na stanje u Venezueli – Zamrzavanje financijskih sredstava – Popisi osoba, subjekata i tijela na koje se primjenjuje zamrzavanje financijskih sredstava i gospodarskih izvora – Uvrštenje tužiteljičina imena na popise – Pogreška u ocjeni”
1.
Tužba za poništenje – Fizičke ili pravne osobe – Akti koji se na njih izravno i osobno odnose – Mjere ograničavanja poduzete s obzirom na stanje u Venezueli – Uredba kojom se preispituje popis predmetnih osoba, skupina ili subjekata pri čemu se ne stavlja izvan snage ranija uredba – Tužba koju je podnijela osoba koja nije navedena u toj uredbi – Dopuštenost
(čl. 263. UFEU-a; Odluka Vijeća 2018/1656; uredbe Vijeća 2017/2063 i 2018/1653)
(t. 35.-37.)
2.
Europska unija – Sudski nadzor zakonitosti akata institucija – Mjere ograničavanja poduzete s obzirom na stanje u Venezueli – Doseg nadzora – Dokaz utemeljenosti mjere – Obveza nadležnog tijela Unije da u slučaju osporavanja dokaže osnovanost razloga iznesenih protiv predmetnih osoba ili subjekata
(Odluka Vijeća (ZVSP) 2017/2074, kako je izmijenjena Odlukom (ZVSP) 2018/1656, Prilog I.; Uredba Vijeća 2017/2063, Prilog IV. i Uredba Vijeća 2018/1653)
(t. 44.-47., 49.)
3.
Zajednička vanjska i sigurnosna politika – Mjere ograničavanja poduzete s obzirom na stanje u Venezueli – Zamrzavanje financijskih sredstava osoba odgovornih za teška kršenja ljudskih prava ili narušavanje vladavine prava – Kriteriji – Funkcije na osnovu kojih postoji odgovornost za podrivanje demokracije ili poštovanja vladavine prava – Obveza Vijeća da prilikom preispitivanja mjera ograničavanja izvrši ažuriranu ocjenu – Dokaz o suprotnome – Stajalište kojim se ograđuje od režima – Nepostojanje – Pogreška u ocjeni – Nepostojanje
(Odluka Vijeća (ZVSP) 2017/2074, kako je izmijenjena Odlukom (ZVSP) 2018/1656, Prilog I.; Uredba Vijeća 2017/2063, Prilog IV. i Uredba Vijeća 2018/165)
(t. 53., 55.-59., 64., 66., 67.)
Predmet
Zahtjev na temelju članka 263. UFEU-a za poništenje Odluke Vijeća (ZVSP) 2018/1656 od 6. studenoga 2018. o izmjeni Odluke (ZVSP) 2017/2074 o mjerama ograničavanja s obzirom na stanje u Venezueli (SL 2018., L 276, str. 10.) i Provedbene uredbe Vijeća (EU) 2018/1653 od 6. studenoga 2018. o provedbi Uredbe (EU) 2017/2063 o mjerama ograničavanja s obzirom na stanje u Venezueli (SL 2018., L 276, str. 1.), u dijelu u kojem se ti akti odnose na tužiteljicu.
Izreka
1.
Tužba se odbija.
2.
Katherini Nayarith Harrington Padrón nalaže se snošenje troškova.